open-index/open-wikipedia-markdown huggingface dataset:
Hullukaali

**Hullukaali** eli **kylähullukaali** (*Hyoscyamus niger*), aiemmin *villikaali*, on kaksivuotinen myrkyllinen koisokasvi. Hullukaali sisältää antikolinergisiä alkaloideja, hyoskyamiinia ja skopolamiinia, joita käytetään lääkkeinä. Se kasvaa melko harvinaisena suojaisissa ja lämpimissä paikoissa. Hullukaalin siemenet kestävät itämiskykyisinä satoja vuosia. Suomeen se on alkujaan tuotu Etelä-Euroopasta lääkekasviksi. Se voi ilmestyä maan kaivuutöiden jälkeen, kun siemenen pinta rikkoutuu.

## Myrkyllisyys
Hullukaali saattaa olla myrkyllinen pieninäkin annoksina sen sisältämistä tropaanialkaloideista johtuen. Useimmiten se aiheuttaa käyttäjälleen hallusinaatioita, pupillien laajentumista, levottomuutta ja ihon punoittamista. Harvinaisempia käytöstä aiheutuneita oireita ovat ainakin takykardia, kouristukset, oksentelu, verenpaineen kohoaminen, hyperpyreksia ja ataksia.

Pieninä annoksina sitä on käytetty muun muassa hammassärkyyn, mutta suurina se on hengenvaarallista. Annostus on täysin sattumanvaraista ilman laboratorio-olosuhteita, sillä myrkkyjen pitoisuudet vaihtelevat eri kasvien välillä. Kasvin kaikki osat ovat myrkyllisiä, mutta erityisen myrkyllisiä ovat siemenet.

## Katso myös
* hulluruohot (*Datura*)

## Lähteet
* Lasse J. Laine: Suomen luonto-opas. WSOY 2000. 

### Viitteet

## Aiheesta muualla
* Eliaksen yrttitarha: Hullukaali (Internet Archive)
* Integrated Taxonomic Information System (ITIS): ''Hyoscyamus niger'' 
* United States Department of Agriculture (USDA): ''Hyoscyamus niger'' 
* Flora of China: ''Hyoscyamus niger''
Leijut (suku)

**Leijut** (*Artamus*) on pienenkokoisten varpuslintujen suku. Niitä löytyy luonnonvaraisina ainoastaan Australaasiasta. Leijuilla on yleensä tylsän ja synkän värinen höyhenpeite, ja ne ovat kottaraisten kokoisia. Lennossa leijut näyttävät suurilta pääskyiltä, sillä leijuilla on samanmalliset siivet. Linnut ovat taitavia lentämään ja liikkuvat sulavasti ilmassa. Leijujen ravinto koostuu pääosin hyönteisistä. Leijuja näkee usein saalistamassa juuri puunlatvojen yläpuolella. Lintujen pesä on puussa, ja siellä on 2–3 munaa.

Sukuun kuuluu 11 lajia.

## Lajit
* Celebesinleiju (*Artamus monachus*)
* Fidžinleiju (*Artamus mentalis*)
* Naamioleiju (*Artamus personatus*)
* Nokileiju (*Artamus fuscus*)
* Papuanleiju (*Artamus maximus*)
* Pääskyleiju (*Artamus leucorynchus*)
* Ruskoleiju (*Artamus cyanopterus*)
* Ruskovatsaleiju (*Artamus superciliosus*)
* Tervaleiju (*Artamus minor*)
* Tuhkaleiju (*Artamus cinereus*)
* Uudenbritannianleiju (*Artamus insignis*)

## Lähteet

## Aiheesta muualla
*Leijut ''Artamidae'' (videoita)
*ITIS: Artamus
Petopunkit

**Petopunkit** (Mesostigmata) on loispunkkien (Parasitiformes) suuri lahko, jossa on yli 8000 lajia. Vaikka petopunkit kuuluvat taksonomisessa luokittelussa loispunkkeihin, ne eivät kuitenkaan yleensä ole parasiitteja, vaan petoja, jotka tappavat ravinnoksi käyttämänsä saaliseliöt. Vaikka ryhmään kuuluu myös monia loispunkkeja, sekä suomen että ruotsin kielessä koko Mesostigmata-lahkosta käytetään yleisnimitystä *petopunkit* (). Lääketieteessä ryhmästä käytetään yleisesti myös vanhempaa tieteellistä nimeä *Gamasina*.

Petopunkit ovat kooltaan tyypillisesti korkeintaan 0,5&nbsp;mm, ja ne ovat usein lähes samankokoisia kuin saalislajinsa. Naaraat ovat yleensä suurempia kuin koiraat, ja kokoero korostuu kun naaraat valmistautuvat munintaan. Punkeilla on viisi erilaista kehitysastetta: muna-, toukka-, protonymfi-, deutonymfi- ja aikuisaste. Toukka-asteella punkeilla on vielä vain kolme raajaparia, mutta muilla kehitysasteilla niitä on neljä. Muodoltaan petopunkit ovat tavallisesti päärynämäisiä ja pinnaltaan ne ovat kiiltävänhohtoisia. Väritykseltään petopunkkilajit ovat varsin vaihtelevia; niitä on lähes valkoisista ruskeanpunaisiin.

Punkkien leuat ovat kehittyneet voimakkaiksi, jotta ne voivat tarttua tehokkaasti saaliseläimeen. Leuoissa on syömistä varten imevät suuosat. Lisäksi punkeilla on erityiset tunnistuselimet ravinnon havainnointiin. Petopunkit käyttävät ravinnokseen pääasiassa pieniä kasveja syöviä hyönteisiä ja punkkeja, mutta jotkut lajit myös siitepölyä. Ne liikkuvat yleensä huomattavasti saalislajejaan nopeammin ja voivat kulkea pitkiä matkoja kasvustossa. Niiden on havaittu kykenevän suunnistamaan ympäristössään saalislajien ja näiden ravinnokseen käyttämien kasvien tuottamien hajusignaalien mukaan. Kuten useimmat muutkin punkkilajit, petopunkit voivat kulkeutua myös tuulen mukana pitkiä matkoja.

Petopunkkeja käytetään kasvihuoneviljelyssä muun muassa kehrääjäpunkkien, ripsiäisten ja jauhiaisten biologiseen torjuntaan. Suurin osa biologisessa torjunnassa käytettävistä petopunkeista kuuluu Dermanyssina -alalahkon heimoon Phytoseiidae. Samaan alalahkoon kuuluu kuitenkin myös yleisiä loispunkkeja, kuten lintupunkki (*Dermanyssus gallinae*). Toisinaan petopunkeiksi kutsutaankin kapeammin vain Phytoseiidae-heimon lajeja.

## Tunnettuja biologiseen torjuntaan käytettyjä lajeja

* Ansaripetopunkki (*Phytoseiulus persimilis*), syö kehrääjäpunkkeja (Tetranychidae)
* Harsosääskenpetopunkki (*Hypoaspis* sp.), syö harsosääskiä
* Ripsiäispetopunkki (*Amblyseius cucumeris*), syö ripsiäisiä ja vihannespunkkeja
* Suomenpetopunkki (*Amblyseius finlandicus*), syö vihannespunkkeja
* Swirskipetopunkki (*Amblyseius swirskii*), syö jauhiaisia ja ripsiäisiä
* Kalifornianpetopunkki (*[[Amblyseius californicus]]*), syö vihannespunkkeja

## Lähteet

## Aiheesta muualla
*Laji.fi: Petopunkit (''Mesostigmata'')
*ITIS: Mesostigmata 
*Iowa State University, Bug Guide: Order Mesostigmata - mesostigs 
*University of Michigan, Animal Diversity Web (ADW): Mesostigmata
Hannu Soikkanen

**Hannu Veli Soikkanen** (4. elokuuta 1930 Kuusankoski – 9. toukokuuta 2020  Helsinki) oli suomalainen historiantutkija ja professori.

Soikkanen pääsi ylioppilaaksi Kouvolan lyseosta ja lähti opiskelemaan historiaa Turun yliopistoon. Hän valmistui filosofian kandidaatiksi 1953, lisensiaatiksi 1955 ja väitteli tohtoriksi 1961. Soikkasen väitöskirjan aiheena oli sosialismin tulo Suomeen ennen vuoden 1907 eduskuntavaaleja. 

Soikkanen oli Helsingin yliopiston talous- ja sosiaalihistorian dosenttina 1967–1976 ja sosiaalihistorian henkilökohtaisena ylimääräisenä professorina vuosina 1976–1993.

## Teoksia
* *Sosialismin tulo Suomeen : ensimmäisiin yksikamarisen eduskunnan vaaleihin asti*, väitöskirja.  1961 (Väitöskirja pdf-muodossa Heldassa)
* *Varkauden historia*.  1963
* *Kunnallinen itsehallinto kansanvallan perusta : maalaiskuntien itsehallinnon historia*.  Maalaiskuntien liitto 1966
* *Kansalaissota dokumentteina : valkoista ja punaista sanankäyttöä v. 1917-1918, osa 1: Mielipiteiden muovautuminen kohti kansalaissotaa*.  Tammi 1967
* *[[Tiennäyttäjät|Tiennäyttäjät : Suomen työväenliikkeen merkkimiehiä Ursinista Tanneriin]], osat 1-3*.  Tammi 1967-1968
* *Kansalaissota dokumentteina : valkoista ja punaista sanankäyttöä v. 1917-1918, osa 2: Sota*.  Tammi 1969
* *Luovutetun Karjalan työväenliikkeen historia*.  Tammi 1970
* *Kohti kansanvaltaa 1: Suomen Sosialidemokraattinen Puolue 75 vuotta, osa 1 1899-1937*.  Suomen sosiaalidemokraattinen puolue 1975
* *Valtioneuvoston historia 1917-1966 osa 2 : Ministeristöjen historia 1939-1966*, kirjoittajat Hannu Soikkanen, Lauri Hyvämäki, Jaakko Hissa.  Valtioneuvosto 1977
* *Kohti kansanvaltaa 2: Suomen Sosialidemokraattinen Puolue 75 vuotta, osa 2 1937-1944*.  Suomen sosiaalidemokraattinen puolue 1987
* *Kohti kansanvaltaa 3: Suomen Sosialidemokraattinen Puolue 75 vuotta, osa 3 1944-1952*.  Suomen sosiaalidemokraattinen puolue 1991
* *Suomi 75: itsenäisen Suomen historia, osat 1-4*, toimituskunta Jukka Tarkka, Tuomo Polvinen, Hannu Soikkanen.  Weilin & Goös 1991-1992
* *Sulkavan historia, osa 2 : Vuosien 1860-2000 Sulkava*, tekijät Paavo Seppänen ja Hannu Soikkanen. Sulkavan kunta 2002
* *Savon historia osa VI : Heimomaakunnasta maakuntien Eurooppaan 1945-2000*, tekijät Erkki Kinnunen, Eino Lyytinen, Hannu Soikkanen, Teppo Vihola.  Savon säätiö 2006

## Lähteet
* 
* Helsingin yliopiston opettaja- ja virkamiesluettelo 1918–2000.
* Helsingin yliopiston yhteiskuntahistorian laitos: Tunnustus emeritusprofessori Hannu Soikkaselle. 

### Viitteet

## Aiheesta muualla
* Hannu Soikkasen muistokirjoitus Helsingin Sanomissa
Koulumatti

**Koulumatti** on shakkipelissä neljännellä siirrolla tehty matti, jonka valkea saattaa tehdä siirroilla 1.e4 2.Lc4 3.Df3 (tai Dh5) 4.Dxf7#. Siirrot voivat tapahtua eri järjestyksessä tai välissä voi olla useampia eri siirtoja, mutta idea on aina sama. Kuningatar lyö f7:ään lähetin suojatessa sen, jolloin se tekee vastustajan kuninkaasta matin.
Koulumatti voi esimerkiksi mennä seuraavasti.
1.e4 e5
2.Dh5 Rc6
3.Lc4 Rf6
4.Dxf7#

Koulumatti on hyvin yleinen aloittelijatasolla, mutta sen idea on sama myös monessa muussa avauksessa. Valkea hyökkää mustan heikon f7-ruudun kimppuun. Tämä näkyy esimerkiksi preussilaisessa pelissä, jossa valkea hyökkää siirroilla 1.e4 e5 2.Rf3 Rc6 3.Lc4 Rf6 4.Rg5!? f7-sotilaan kimppuun.

## Lähteet
*
* Kidder, Harvey (1960), Illustrated Chess for Children, Doubleday,
Kuopion Luonnon Ystäväin Yhdistys

**Kuopion Luonnon Ystäväin Yhdistys r.y.** (KLYY) (*The Kuopio Naturalists' Society*) on suomalainen luonnonsuojeluyhdistys. Yhdistys perustettiin 1896 ja se on Suomen vanhin luonnonsuojeluyhdistys, sekä toiseksi vanhin suomenkielinen luonnontieteellinen seura. Se kuuluu Suomen luonnonsuojeluliittoon Pohjois-Savon luonnonsuojelupiirin kautta. 

Yhdistyksen toimenkuvaan kuuluu muun muassa luonnontutkimusten rahoittaminen ja retkien järjestäminen. KLYY on perustanut Kuopion luonnontieteellisen museon kokoelmat vuonna 1897. Kokoelmat siirtyivät Kuopion kaupungille vähitellen 1970–1980-lukujen aikana. KLYY omistaa luonnonsuojelualueita Maaningan Korkeakoskella, Nilsiän Pisalla ja Rautalammin Kokkokalliolla. Yhdistys jakoi rahastostaan apurahoja vuonna 2019 lähes 50&nbsp;000&nbsp; euroa. Suurimpia ovat Lehtori Betty Väänäsen apurahat, joita jaetaan genetiikan tutkijoille ja opiskelijoille.

KLYY:n taidekokoelmien ensimmäinen teos oli kunniajäseneksi kutsutun taiteilija Ferdinand von Wrightin vuonna 1898 yhdistykselle lahjoittama taulu *Teeriä huurteisella rannalla*. Taidekokoelma on suurelta osin lahjoitettu Kuopion taidemuseolle 1990-luvulla. Valokuvaaja Viktor Barsokevitšin negatiivikokoelma lahjoitettiin kaupungille vuonna 1985 ja sen innoittamana Kuopioon perustettiin VB-valokuvakeskus.

Kunniajäseniin kuuluu mm. presidenttipari Martti ja Eeva Ahtisaari, jotka 1950-luvulla toimivat yhdistyksen nuorten jaostossa.

Vuonna 2019 KLYY:ssä yli 1&nbsp;400 jäsentä, joista monet kuuluivat myös yhdistyksen eri harrastusaloja edustaviin jaostoihin ja toimintaryhmiin. Niistä suurimpia ovat Lintuyhdistys Kuikka, joka itsenäistyi rekisteröidyksi yhdistykseksi vuonna 2021, Savon Sieniseura sekä Kuopion tähtitieteellinen seura Saturnus. Lintuharrastustoimintaa KLYY:ssä jatkaa Kuopion Luonnonystävien Lintukerho.

KLYY:n puheenjohtajana vuonna 2020 toimi biologi Petri Nieminen. Vuodesta 2021 alkaen puheenjohtajana on ollut DI Ari Kekäläinen.

## Katso myös
*Aukusti Juhana Mela
*Benjamin Ståhlberg
*Magnus von Wright

## Lähteet
Acid Cinema

**Acid Cinema** on vuonna 1999 perustettu Oulussa vaikuttava kulttimaineesta nauttiva lyhytelokuvia ja muuta taidetta tuottava kollektiivi. Sen juuret juontuvat 1980-luvun lopulle, mikä tekee Acid Cinemasta yhden vanhimmista itsenäisistä suomalaisista  elokuvaryhmistä.

Acid Cineman tunnetuimpia elokuvia ovat lukuisilla eri festivaaleilla esitetyt *The Jolly Scoundrel*, *Protocop* ja *Kyylät*. Ryhmän elokuvia esitettiin myös MoonTV:n *Lataamo*-ohjelmassa.

Nykyään suurin osa Acid Cineman kymmenistä elokuvista on löydettävissä YouTubesta.

Televisiokasvo Sampo Marjomaa on näytellyt joissain Acid Cineman elokuvissa.

*Protocop*- ja *The Jolly Scoundrel* -elokuvia on esitetty myös elokuvafestivaaleilla ulkomailla.

## Ryhmä mediassa

Acid Cineman elokuvia on esitetty muun muassa Roskaelokuvafestivaaleilla. *Protocopin* ensi-ilta oli Oulun musiikkivideofestivaaleilla vuonna 2005. Ryhmästä on kirjoitettu muun muassa ''Helsingin Sanomat''-, ''Kaleva''-, *[[Oulu-lehti]]*-, *[[MikroBitti]]*-, *[[Forum24]]*- ja *[[Kaltio]]*-lehdissä. Acid Cinemaa on haastateltu muun muassa Nelosen Uutisissa ensimmäisten Roskaelokuvafestivaalien yhteydessä.

Kaleva uutisoi *The Jolly Scoundrel* -elokuvan valmistumisen, ja se sai ensi-iltansa oululaisessa AC Willisika -ravintolassa 27. joulukuuta 2007. *The Jolly Scoundrel* oli erikoisnäytöksenä myös Oulun Musiikkivideofestivaaleilla ja Oulun Taiteiden yössä vuonna 2008.

Acid Cinema on osallistunut Oulun Taiteiden Yöhön vuosina 2008, 2009 ja 2010 järjestämällä ulkoilmaelokuvanäytöksiä yhteistyössä oululaisen mainostoimisto Laboratorio Uleåborgin kanssa. Esitysten nimi on ollut "Drive-by cinema".

Vuonna 2009 Acid Cinema teki Viisikko-aiheisia videoinserttejä Oulun Musiikkivideofestivaalien Pumpeligaalaan.

Vuonna 2010 Kalevassa uutisoitiin fiktiivinen juttu Acid Cineman Mannerheim-elokuvan kuvausten valmistelusta.

Vuonna 2011 Acid Cineman Juha Penttinen teki useita kymmeniä videoita Paavo J. Heinosen eduskuntavaalikampanjaan.

Vuonna 2012 Acid Cinema teki useita musiikkivideoita, esimerkiksi Musiikkiveljekset-yhtyeelle.

Vuonna 2013 Acid Cinema jatkoi musiikkivideoiden parissa.

Vuonna 2014 Acid CIneman Juha Penttinen teki musiikkivideon ja lyhytelokuvan välimuodon legendaariselle Radiopuhelimet-orkesterille.
## Aiheesta muualla
* Acid Cineman Internet-sivut
* Findiepedia-artikkeli Acid Cinemasta
* Kaltio-lehden kirjoittama artikkeli Acid Cinemasta
* Kalevan artikkeli Acid Cineman "The Jolly Scoundrel"-elokuvasta 2007
* Kalevan Acid Cinema-artikkeli 2005
* Kalevan artikkeli Acid Cineman "Protocop"-elokuvasta 2003
* Kalevan artikkeli Acid Cineman Mannerheim-elokuvasta 2010
* Paavo J. Heinosen vaalivideoita
* Pumpeligaalan insertit YouTubessa
* Kalevan juttu Acid Cineman Ouluaiheisesta parodiasta
* Kalevan artikkeli Radiopuhelimien musiikkivideosta 
* Seiskan juttu Radiopuhelimien musiikkivideosta.
* Soundin juttu Radiopuhelimien musiikkivideosta.
* RiistoTV-Uutiset. (Katkelma Radiopuhelimet-Smäidä-musiikkivideosta)
* Radiopuhelimet - Smäidä (virallinen musiikkivideo).
Lapsivuodepsykoosi

**Lapsivuodepsykoosi** (lat. *psychosis puerperalis,* *puerperaalipsykoosi*, engl. *Postpartum psychosis*) on alle kuukauden kuluessa synnytyksestä alkava synnyttäneen äidin psyykkinen häiriö.

Oireet alkavat usein 3–10 päivää synnytyksestä. Häiriöt voivat johtaa tuhoisiin seurauksiin, joissa sairastuneen äidin ja hänen jälkeläisensä turvallisuus ja hyvinvointi vaarantuvat. Riski sekä itsensä, että vauvan vahingoittamiseen on koholla; lapsenmurhan riski on noin 4&nbsp;%.

Lapsivuodepsykoosin oireita ovat hallusinaatiot, harhaluulot, mania, alentunut mieliala ja masennus, eristäytyminen, ruokahalun puute, nopeasti vaihtuvat mielialat sekä hämmentynyt olo.

## Lähteet
*

### Viitteet
Peter Lilienthal

**Peter Lilienthal** (27. marraskuuta 1929 Berliini – 28. huhtikuuta 2023 München) oli saksalainen elokuvaohjaaja. Lilienthal syntyi Berliinissä, mutta muutti 1939 perheensä mukana Uruguayhin, jossa hän aloitti opintonsa.

Vuodesta 1956 Lilienthal jatkoi opintojaan Universität der Künste Berlinissä. Hän oli vuosikymmenien saatossa luonut laajan tuotannon, jonka joukossa ovat muiden muassa elokuvat *David* (1979) ja *Das Autogramm* (1983).

Lilienthal voitti vuonna 1979 Berliinin elokuvajuhlien Kultaisen karhun. Hänelle on myönnetty kolme Saksan elokuvapalkintoa (1970, 1983, 1987), ja hän oli vuonna 1970 ehdolla Cannesin Kultaisen palmun saajaksi. 

## Lähteet

## Aiheesta muualla
*
Karhusiilikäs

**Karhusiilikäs** (*Diacrisia sannio*) on siilikkäisiin (Arctiidae) kuuluva perhoslaji.

## Koko ja ulkonäkö
Sukupuolidimorfinen perhoslaji. Koiraan etusiivet ovat vaaleankeltaiset ja niissä on ruusunpunaiset reunat sekä siipitäplä. Takasiivet ovat harmaanvalkoiset. Siipiväli on 35&ndash;45&nbsp;mm. Naaraan etusiivet ovat oranssinruskeat ja niissä on punaiset siipisuonet sekä punainen siipitäplä. Takasiivet ovat tummanharmaat ja niissä on punainen reunus. Naaras on myös selvästi koirasta pienempi mutta ruumiinrakenteeltaan rotevampi. Sen siipiväli on vain 32&ndash;40 millimetriä.

## Levinneisyys ja lentoaika
Karhusiilikäs lentää yhtenä sukupolvena kesä-heinäkuussa. Lentoajan huippu on suurin piirtein juhannuksena. Perhonen on yleinen Suomen eteläosissa, se esiintyy myös Rovaniemen korkeudelle, mutta sitä pohjoisempana sitä ei ole havaittu.

## Elinympäristö ja elintavat

Laji viihtyy niityillä, tienvierustoilla, hakkuuaukeilla ja muissa avoimissa maastoissa, mutta harvoin tyypillisen elinympäristönsä ulkopuolella. Karhusiilikästä tavataan usein yhdessä täpläsiilikkään kanssa. Koiraat lentävät ympäri vuorokauden ja tulevat joskus valolle, mutta naaras on aktiivinen vain päivällä, yleensä auringonpaisteessa. Koiraita tapaa huomattavasti naarasta useammin. Ne lentävät nopeasti, muutamia metrejä maanpinnan yläpuolella joitakin kymmeniä metrejä kerrallaan. Naaras lentää hitaammin ja pysyttelee matalalla kasvillisuuden lomassa.

Naaras munii 150&ndash;200 munaa, jotka se sijoittaa ravintokasvien lehtien alapinnoille pieniin ryhmiin. Toukat kuoriutuvat runsaan viikon kuluttua. Toukka talvehtii ja on talven jälkeen yöaktiivinen. Toukokuun lopulla toukat koteloituvat kasvillisuuden joukkoon lähelle maanpintaa.

## Ravintokasvi
Toukka elää monilla kasvilajeilla.

## Lähteet

## Aiheesta muualla
* Kuvia toukasta
Ioninen neste

**Ioninen neste** eli **suolasula** on neste, joka koostuu ioneista, yleensä orgaanisesta kationista ja epäorgaanisesta, moniatomisesta anionista.  Tyypillisesti kationi on varsin suuri epäsymmetrinen molekyyli, esimerkiksi kvaternäärinen ammonium-, imidatsoli-, pyridiini- ja fosfoniumjohdannainen. 
Nykyisin yleisin ionisissa nesteissä esiintyvä kationi on 1-butyyli-3-metyyli-imidatsoliumioni (bmim). Anioneina käytetään yleensä "neutraaleja" heikosti koordinoituvia anioneja, kuten heksafluorofosfaattia PF6−, tetrafluoroboraattia BF4−, bis(trifluorometyylisulfonyyli)amidia (F3CSO2)2N− ja trifluorimetaanisulfonaattia F3CSO3−. 
Ensimmäinen valmistettu ioninen neste oli etyyliammoniumnitraatti C2H5NH3+ NO3−, s.p. 12&nbsp;°C), joka löydettiin vuonna 1914.
Ionisilla nesteillä on useita edullisia ominaisuuksia, jonka vuoksi niitä voidaan käyttää monissa teollisissa sovellutuksissa. Ionisilla nesteillä on erittäin alhainen höyrynpaine, ts. ne eivät haihdu. Niillä on laaja nestemäisen olomuodon lämpötila-alue, parhaimmillaan −96&nbsp;–&nbsp;+400&nbsp;°C. Ioniset nesteet eivät ole paloherkkiä toisin kuin monet orgaaniset liuottimet. Eräät ioniset nesteet ovat niukkaliukoisia sekä veteen että orgaanisiin liuottimiin, jolloin ioniseen nesteeseen liuenneet yhdisteet voidaan helposti uuttaa erilleen ja ioninen neste voidaan käyttää uudelleen. Haihtumattomuutensa ja kierrätettävyytensä vuoksi ionisia nesteitä pidetään ympäristöystävällisenä vaihtoehtona perinteisille orgaanisille liuottimille. Ionisilla nesteillä on erinomaiset liuotusominaisuudet ja kemialliset reaktiot tapahtuvat niissä nopeammin kuin perinteisissä liuottimissa. Lisäksi niillä on myös katalyyttisiä ominaisuuksia. Erityisesti kaksifaasireaktiossa, Diels–Alder-reaktioissa ja Friedel–Crafts-reaktioissa ioniset nesteet ovat osoittautuneet erittäin käyttökelpoisiksi. Esimerkiksi Friedel–Crafts-reaktio voidaan tehdä ionisessa nesteessä ilman Lewishappo-katalyyttiä. Ioniset nesteet ovat hyviä liuottimina myös mikroaalto- ja entsyymireaktiossa. Ionisissa nesteissä voidaan käyttää homogeenisia (liukenevia) katalyyttejä, jolloin arvokas katalyytti voidaan ottaa talteen ja kierrättää.

## Lähteet
* F. Endres, S. Zein El Abedin (2006). "Air and water stable ionic liquids in physical chemistry". Phys. Chem. Chem. Phys. 8: 2101. .
* S. Fujita, H. Kanamaru, H. Senboku and M. Arai (2006). "Preparation of Cyclic Urethanes from Amino Alcohols and Carbon Dioxide Using Ionic Liquid Catalysts with Alkali Metal Promoters" (open access). Int. J. Mol. Sci. 2006 (7): 438–450.

### Viitteet

## Aiheesta muualla

*
Perärivin matti

**Perärivin matilla** tarkoitetaan shakissa tilannetta, jossa kuningatar tai torni siirtyy vastustajan ensimmäiselle riville tehden kuninkaasta matin. Useimmiten kuninkaan eteen tornituksen yhteydessä jääneet omat sotilaat estävät kuningasta siirtymästä turvaan. Perärivin matin voi helposti torjua siirtämällä yhtä kuninkaan edessä olevista sotilaista eteenpäin. Perärivin mattia esiintyy vain harvoin ammattilaisten peleissä, mutta sillä uhataan usein.

## Esimerkki

Eräs José Raúl Capablancan kuuluisimmista peleistä sisälsi loppupuolellaan lukuisia perärivin matti -uhkauksia. Kyseessä oli ystävyysottelu, jonka Capablanca (musta) pelasi Moskovassa Ossip Bernsteinia (valkea) vastaan. Oikealla esitettyyn asemaan päädyttiin valkean 29:n siirron jälkeen, johon Capablanca vastasi pelaamalla kuningattaren b2-ruutuun (**29...Db2!**). Valkea ei voi lyödä kuningatarta siirrolla 30.Dxb2?, koska sitä seuraisi perärivin matti 30...Td1#. Valkea ei voi myöskään suojata torniaan ja samalla estää mattia tapahtumasta siirrolla 30.De1, sillä sitä seuraisi 30...Dxc3 (31.Dxc3 Td1+ 32.De1 Txe1#). Niin ikään häviää 30.Tc2, jota seuraa 30...Db1+ 31.Df1 Dxc2, sekä 30.Dc2, jota seuraa 30...Da1+ 31.Dc1 Td1+ 32.Dxd1 Dxd1# tai 30...Dxc2 31.Txc2 Td1#. Jos valkea taas uhkaa tehdä mustasta perärivin matin siirrolla 30.Dd3, 30.Td3 tai 30.Tc8, musta voittaa pelaamalla 30...Da1+. 

Huomionarvoista on, että mustan suorempi matin tavoittelu siirroilla 29...Db1+ 30. Df1 Td1 häviäisi itse: 31. Tc8+ Td8 32. Txd8#

## Lähteet
### Kirjallisuuslähteet
*

### Viitteet
Chris Gunter

**Christopher Ross Gunter** (s. 21. heinäkuuta 1989 Newport, Wales) on walesilainen jalkapalloilija, joka edustaa Englannin ykkösliigassa pelaavaa Charlton Athleticia. Pelipaikaltaan hän on oikea laitapuolustaja. Aikaisemmin Gunter on edustanut walesilaista Cardiff Cityä sekä englantilaisia Tottenham Hotspuria, Nottingham Forestia ja kahdeksan vuoden ajan Readingia. Hän on pelannut Walesin maajoukkueessa yli sata maaottelua.

## Seurajoukkueura
Gunter siirtyi Tottenhamiin Englannin mestaruussarjan Cardiff Citystä 1. tammikuuta 2008. Hänestä tuli samalla silloisen Tottenhamin uuden managerin Juande Ramosin ensimmäinen hankinta. Spurs-debyyttinsä Gunter teki 15. tammikuuta 2008 FA Cupin uusintaottelussa Readingia vastaan. 30. tammikuuta 2008 Gunter debytoi Valioliigassa ottelussa Evertonia vastaan. Kaikkiaan Gunter edusti Tottenhamia 16 ottelussa, joista viisi oli Valioliigaa ja seitsemän UEFA Cupia.

Heinäkuussa 2009 Gunter siirtyi Englannin mestaruussarjan Nottingham Forestiin, jossa hän oli ollut jo keväällä 2009 lainasopimuksella. Heinäkuussa 2012 hän siirtyi Readingiin. Hän pelasi Valioliigassa 20 ottelua kaudella 2012–2013 ja kuului seuran vakiokokoonpanoon mestaruussarjassa syksystä 2013 lähtien. Lokakuussa 2020 hän siirtyi sarjatasoa alemmas Charlton Athleticiin.

## Maajoukkueura
Gunter edustaa maajoukkuetasolla Walesia. Debyyttinsä Gunter teki Uutta-Seelantia vastaan 26. toukokuuta 2007 Walesin ja Uuden-Seelannin välisessä ystävyysottelussa. Gunter pelasi kaksi ottelua Walesin EM-karsinta 2008 -joukkueessa. Hän on kuulunut Walesin vakiokokoonpanoon syyskuusta 2008 lähtien ja pelasi vuosien ajan Walesin kaikki maaottelut vuoden 2011 alusta lähtien. Hän kuului Walesin avauskokoonpanoon kaikissa kuudessa ottelussa EM-kilpailuissa 2016 joukkueen edetessä välieriin saakka. Kesäkuun 25. päivään 2021 mennessä hän on pelannut 102 maaottelua. Hän on Walesin kaikkien aikojen eniten maaotteluita pelannut mies..

## Lähteet
*
*

### Viitteet
Ruotsin Grand Prix 1978

**Ruotsin Grand Prix 1978** oli Formula 1 -sarjan osakilpailu, joka ajettiin 17. kesäkuuta Anderstorpin radalla. Kilpailun voitti Niki Lauda.

Ruotsin Grand Prix Anderstorpista nähtiin Yleisradion televisioituna yllätyslähetyksenä Suomessa.

## Tulokset

## Muuta
*Keke Rosbergin ensimmäinen maaliinajettu kilpailu

## Lähteet
Zakspeed 871

**Zakspeed 871** on Chris Murphyn ja Heinz Zollnerin suunnittelema Formula 1 -auto, jota West Zakspeed Racing -talli käytti kaudella . Voimanlähteenä autossa oli Zakspeedin oma nelisylinterinen turbomoottori. Autolla kilpailuissa ajoivat brittiläinen Martin Brundle ja saksalainen Christian Danner.

Brundle saavutti autolla tallin historian ainoat MM-pisteet heti sen debyyttikilpailusta, San Marinon GP:sta. Loppukaudesta auton kehitystyö kärsi liian vähäisen rahoituksen puutteessa. Parhaimmillaan Brudle ylsi aika-ajoissa 13. lähtöruutuun Meksikon GP:ssa. Dannerin parhaaksi lähtöruuduksi jäi kolmesti saavutettu 16. Kilpailussa hänen parhaaksi tulokseksi jäi Australian GP:n seitsemäs sija.

## Teknisiä tietoja
*Moottori: Zakspeed 1500/4 1.5 L4T
*Renkaat: Goodyear, 13" vanteet
*Polttoaine: Castrol
*Paino: 550 kg
*Polttoainetankin tilavuus: 195 L

## Formula 1 -tulokset

**Lihavointi** tarkoittaa paalupaikkaa ja *kursivointi* kilpailun nopeinta kierrosta.

## Lähteet
The Sport of Kings

**The Sport of Kings** on Triumphin kahdeksas studioalbumi. Albumi on julkaistu 1986.

## Kappale lista

#Tears in the Rain 	(Emmett, Levine, Moore) 	3:55
#Somebody's Out There 	(Emmett, Levine, Moore) 	4:04
#What Rules My Heart 	(Emmett, Huff, Levine, Maloney)	3:52
#If Only 	(Emmett, Levine, Moore) 	4:00
#Hooked on You 	(Emmett, Levine, Moore) 	3:22
#Take a Stand 	(Emmett, Levine, Moore, Santers) 	4:33
#Just One Night 	(Fanucchi, Martin, Schon) 	3:40
#Embrujo  	(Emmett, Levine, Moore )	1:29
#Play With the Fire 	(Emmett, Levine, Moore )	5:18
#Don't Love Anybody Else But Me 	(Miller, Roynesdal) 	3:55
#In the Middle of the Night 	(Emmett, Levine, Moore )	4:34

## Personnel
* Rik Emmett - kitara, laulu
* Gil Moore - rummut, laulu
* Mike Levine - bassokitara, koskettimet
Yves Lacoste

**Yves Lacoste** (s. 7. syyskuuta 1929) on ranskalainen maantieteilijä, joka kuuluu poliittisen maantieteen merkittävimpiin tutkijoihin. 

Lacoste syntyi ja kävi koulunsa Marokossa mutta opiskeli Sorbonnen yliopistossa Pariisissa, ja valmistui maantieteen maisteriksi vuonna 1952. Hän palasi Marokkoon opettajaksi vuosiksi 1952–1955. 

Lacoste oli Ranskan tasavaltalaisten nuorten liiton jäsen Sorbonnessa vuodesta 1949 ja Ranskan kommunistisen puolueen jäsen. Hän liittyi Algerian kommunistiseen puolueeseen ja osallistui muiden algerialaisten aktivistien kanssa taisteluun kolonialismia vastaan.

Lacoste väitteli tohtoriksi vuonna 1979 väitöskirjallaan "Kolmannen maailman yhtenäisyys ja monimuotoisuus". Hänestä  tuli lehtori vuonna 1969 Vincennesin yliopistokeskuksessa ja sitten professori Pariisin VIII yliopistossa 1980-luvun alussa. Vuonna 1989 hän perusti geopolitiikan tutkimus- ja analyysikeskuksen, josta myöhemmin tuli Ranskan geopolitiikan instituutti.

Lacoste perusti vuonna 1976 *Hérodote*-lehden. Se on alan johtava tieteellinen julkaisu. Tämä maantieteen ja geopolitiikan aikakauslehti kokosi yhteen kaikki humanististen tieteiden vasemmistolaiset asiantuntijat. Nämä lähestymistavat johtivat uuteen erikoisalaan, geopolitiikkaan, jossa hän esitteli politiikan ja valtasuhteiden roolin aluesuunnittelussa. Aikaisemmin termiä "geopolitiikka" oli vältetty Ranskassa, sillä se oli yhdistetty äärioikeistolaisiin arvoihin.

Lacoste on tutkinut rakennetun ympäristön maantiedettä 1960-luvulta lähtien. Tämä erottui sekä klassisesta maantieteestä että marxilaisesta yhteiskuntatutkimuksen lähestymistavasta yhdistämällä sekä luonnolliset rajoitteet kuten topografian ja ilmaston että poliittiset kysymykset ja kehitystavoitteet.

Samaan aikaan Yves Lacoste tuki kolmannen maailman kansojen vapautuskamppailuja. Hän arvioi amerikkalaisten pommitusten vaikutuksia Vietnamissa ja päätteli, että siviiliuhrien syntyminen patojen pommitusten seurauksena oli tarkoituksellista. Hän suoritti useita hankkeita Saharan eteläpuolisessa Afrikassa ja ylläpiti erityisiä suhteita Algeriaan ja Kuubaan.

Lacostelle on myönnetty vuoden 2000 Vautrin Luddin kansainvälinen maantiedepalkinto.

## Lähteet
Johan Kriek

**Johan Kriek** (s. 5. huhtikuuta 1958 Pongola, Etelä-Afrikka) on Etelä-Afrikassa syntynyt, Yhdysvaltain kansalaisuuden saanut tennispelaaja.

Hän voitti miesten kaksinpelin Australian avoimissa vuosina 1981 ja 1982; molemmilla kerroilla hänen finaalivastustajanaan oli Steve Denton. Kriek oli parhaimmillaan maailmanlistalla sijalla seitsemän ja nelinpelissä sijalla 12. Hän voitti urallaan 22 turnausta, joista 14 kaksinpelissä ja kahdeksan nelinpelissä.

Kriek perusti Global Water Foundationin vuonna 2005.

## Lähteet

## Aiheesta muualla
*Johan Kriekin tennisakatemia
Ned’s Declassified

**Ned’s Declassified** (*Ned’s Declassified School Survival Guide*) on yhdysvaltalainen televisiosarja, jonka loi Scott Fellows. Sarja keskittyy päähahmon Ned Bigbyyn, joka käy James K. Polkin yläastetta, jossa hän kertoo miten selviytyä erilaisista kiperistä ja noloista tilanteista. Sarjaa esitettiin Yhdysvalloissa ensi kerran 7. syyskuuta 2004, jonka jälkeen se päätyi kokonaiseksi sarjaksi. Siitä tuotettiin yhteensä 54 jaksoa, jotka esitettiin 12. syyskuuta 2004 aina 8. kesäkuuta 2007 asti.

## Juoni
Sarjassa keskitytään Ned Bigbyyn (Devon Werkheiser) ja hänen parhaisiin kavereihinsa Jennyfer ”Moze” Mozelyyn (Lindsey Shaw) ja Simon ”Cookie” Nelson-Cookiin (Daniel Curtis Lee), jotka koulunkäyntinsä ohella kertovat ja toimivat selviytymisoppaan tavoin, miten selvitä yläasteen noloista ja tukalista tilanteista.

Mukana ovat myös talonmies Gordy (Daran Norris), joka tekee harvoin työnsä kunnolla ja suuren sotkun seurauksena hänellä on keksitty tekosyy välttää velvollisuuksiaan. Suzie Crabgrass (Christian Serratos) on Nedin ihastus jo ala-asteelta lähtien ja Mozen ”arkkivihollinen”, joka myöhemmin kuitenkin ystävystyy hänen kanssaan. Lisäksi sarjassa esiintyy koulukiusaaja Billy Loomer (Kyle Swann), joka ryhmänsä kanssa on usein Nedin kimpussa.

## Aiheesta muualla
* Nickelodeon.fi
Reinhard Libuda

**Reinhard "Stan" Libuda** (10. lokakuuta 1943 Wendlinghausen Saksa – 25. elokuuta 1996) oli saksalainen jalkapalloilija, pelipaikaltaan hyökkääjä.

Libuda pelasi vuosien 1963–1971 aikana 26 ottelua ja teki kolme maalia Saksan jalkapallomaajoukkueessa. Saksan Bundesliigassa hän edusti Schalke 04:ä ja Borussia Dortmundia. Libuda pelasi Bundesliigassa yhteensä 264 joissa hän teki 28 maalia.

Euroopan Cup-voittajien cupin finaalissa vuonna 1966 Libuda teki voittomaalin Liverpoolia vastaan.

Libuda kuoli syöpään vuonna 1996.

Hänen lempinimensä "Stan" tuli Stanley Matthewsin mukaan.

## Lähteet
Steve Denton

**Steve Denton** (s. 5. syyskuuta 1956) on yhdysvaltalainen tennispelaaja. Hänen korkein ATP-rankinginsa kaksinpelissä oli kahdestoista sija, jonka hän saavutti 18. huhtikuuta 1983.

Kaksinpelaajana Denton pääsi Australian avoimissa finaaliin vuosina 1981 ja 1982, mutta hävisi molemmilla kerroilla Johan Kriekille. Nelinpelissä hän voitti mestaruuden muun muassa Yhdysvaltain avoimissa 1982 parinaan Kevin Curren, vastustajinaan Victor Amaya ja Hank Pfister.

Denton on myöhemmällä urallaan vaikuttanut valmennustöissä; hänet nimitettiin Texas A&M Universityn miesten tenniksen päävalmentajaksi.

## Lähteet
Surveillance

__NOTOC__
**Surveillance** on Triumphin yhdeksäs studioalbumi, joka julkaistiin vuonna 1987. Se on Triumphin viimeinen albumi, jolla Rik Emmett on kitaristina.

## Kappaleet
#
#
#
#
#
#
#
#
#
#
#
#

## Kokoonpano
* Rik Emmett – kitara, laulu
* Gil Moore – rummut, laulu
* Michael Levine – bassokitara, koskettimet

### Vierailevat muusikot
* Steve Morse – soolokitara kappaleessa "Headed For Nowhere", akustinen kitara kappaleessa "All The King's Horses"
* Dave Tkaczuk – koskettimet
* Greg Loates – efektit
* Joel Wade – taustalaulu
* Joel Feeney – taustalaulu
* Paul Henderson – taustalaulu

## Arvostelut
* AllMusic: 

## Lähteet
Simpsonit (17. tuotantokausi)

**Simpsoneiden 17. tuotantokausi** käynnistyi Suomessa 24. syyskuuta 2006 ja päättyi 4. helmikuuta 2007. DVD-julkaisu ilmestyi Suomessa 3.12.2014.

## Jaksoluettelo

Suluissa jakson alkuperäinen nimi.

### Pelastakaa manaatit (''Bonfire of the Manatees'')

### Naapurissa kummittelee (''The Girl Who Slept Too Little'')

### Vesirokkokutsut (''Milhouse of Sand and Fog'')

### Kauhujen talo, osa 16 (''Treehouse of Horror XVI'')

### Mammanpoika (''Marge's Son Poisoning'')

### Äänestä Homeria (''See Homer Run'')

### Italiaa aloittelijoille (''The Last of the Red Hat Mamas'')

### Kosto on suloinen (''The Italian Bob'')

### Joulutarinoita (''Simpsons Christmas Stories'')

### Isää etsimässä (''Homer's Paternity Coot'')

### Lannistumaton Bart (''We're on the Road to D'ohwhere'')

### Herrasmies Willie (''My Fair Laddy'')

### Loppumaton tarina (''The Seemingly Never-Ending Story'')

### Bartin kaksi äitiä (''Bart Has Two Mommies'')

### Vaimot vaihtoon (''Homer Simpson, This Is Your Wife'')

### Miljoonan taalan Abe (''Million Dollar Abie'')

### Intia-ilmiö (''Kiss Kiss, Bang Bangalore'')

### Maailman märimmät tarinat (''The Wettest Stories Ever Told'')

### Tytöt tahtoo laskea (''Girls Just Want to Have Sums'')

### Margen muistinmenetys (''Regarding Margie'')

### Ei me olla apinoita! (''The Monkey Suit'')

### Margen ja Homerin parisuhdeneuvot (''Marge and Homer Turn a Couple Play'')
Kevin Curren

**Kevin Melvyn Curren** (s. 2. maaliskuuta 1958) on Etelä-Afrikassa syntynyt, vuonna 1985 Yhdysvaltain kansalaisuuden saanut tennispelaaja. 

Kaksinpelissä Curren pääsi finaaliin Australian avoimissa 1984 ja Wimbledonissa 1985. Ensimmäisessä hän kuitenkin hävisi Mats Wilanderille ja jälkimmäisessä Boris Beckerille. Kaksinpelissä hänen korkein sijoituksensa maailmanlistalla oli viides sija.

Nelinpelissä Curren saavutti Grand Slam -otteluissa neljä mestaruutta: vuonna 1981 Yhdysvaltain avoimissa sekanelinpelissä, vuonna 1982 Wimbledonissa sekanelinpelissä ja Yhdysvaltain avoimissa sekä miesten nelinpelissä että sekanelinpelissä. Nelinpelissä Currenin korkein sijoitus oli kolmas, ja hän voitti 26 turnausta nelinpelissä.

## Aiheesta muualla
Nicolas Todt

**Nicolas Todt** (s. 17. marraskuuta 1977 Le Chesnay, Yvelines) on ranskalainen Formula 1 -manageri. Hän on Ferrarin F1-tallissa pitkään tallipäällikkönä ja muissa johtotehtävissä toimineen, entisen FIA:n puheenjohtajan Jean Todtin poika.

Todt on toiminut muun muassa Formula 1 -kuljettaja Felipe Massan sekä suomalaisen Aaro Vainion managerina. Vuonna 2020 hän toimi Charles Leclercin managerina. Todt omistaa osan GP2-sarjassa kilpailevasta ART Grand Prix -tallista.

Nicolas Todt valmistui Toulouse Business Schoolista vuonna 2000..

## Lähteet
Jotapatan piiritys

**Jotapatan piiritys** käytiin vuonna 67, jolloin roomalaisen kenraali Titus Flavius Vespasianuksen johtama roomalaisarmeija valtasi Jotapatan linnoituksen 47 päivää kestäneen piirityksen jälkeen. Juutalaiskapinallisten komentaja Josef ben Mathitjahu (myöhemmin Josephus) joutui roomalaisten vangiksi, jotka olisivat halunneet tappaa hänet, mutta Vespasianus lupasi hänelle hyvän kohtelun ja sen ettei häntä tapettaisi. 

## Lähteet
*
Rakkautta ja anarkiaa (albumi)

**Rakkautta ja anarkiaa** on suomalaisen Raivopäät -yhtyeen studioalbumi, ja kaikkiaan neljäs julkaisu. Se julkaistiin C-kasettina vuonna 1996, ja myöhemmin CD-R-muodossa.

## Kappaleet
Kaikki sävellykset Muisto Toutavaara ja sanoitukset Ace Andersson, paitsi A-4 säv. ja san. Toutavaara, ja B-3 säv. ja san. Cane Toutavaara.

### A-puoli
# "Surullista, mutta totta"
# "Tänä yönä mä oon sun, beibi"
# "Pikku madonna"
# "Kotini on linnani"
# "Terroristi"
# "Sopimus sun rakkaudesta"
### B-puoli
# "Jos apatia valtaa mielesi"
# "Huudan sun nimees"
# "Riiput jo ristillä"
# "Vihaan sua"
# "Niin villi ja vapaa"
# "Eron katkerat kyyneleet"

### Kokoonpano levyllä
* Ace Andersson: laulu, los gepardos
* Jape Seagram: kitara, taustat, akustinen
* Muisto Toutavaara: basso, taustat
* Cane Toutavaara: kitara, soolot
* Jone Toutavaara: rummut, viu-hah-dus

### Muut
* Äänitetty ja miksattu Voxit-studiolla Hämeenlinnassa 10. helmikuuta 1996
* Äänitys ja miksaus: Harri Timonen
* Tuotti: Ace Andersson
* Fotot otti: Rebecca Salenius
* Kansityöt: Uudenmaan Ammattipaino Oy
* Kasettimonistus: Finnvox
Kosteusmittari

**Kosteusmittari** on ilman kosteuden tai muun väliaineen kosteuden mittaamiseen tarkoitettu laite. Kosteusmittareita tehdään hyvin  erilaisilla toimintaperiaatteilla, joille on yhteistä se, että mitataan jonkun helpommin mitattavan ominaisuuden muuttumista kosteuden mukana:

**Hiuskosteusmittari* mittaa hiusten venymistä kostuessaan ja kutistumista kuivuessaan. Sama ominaisuus on monlla muillakin ohuilla orgaanisilla materiaaleilla. Hiuskosteusmittareita näkee mm. taidemuseoissa seuraamassa kokoelmien kosteutta.

**Psykrometri* mittaa haihdunnan aiheuttamaa jäähtymistä. Siinä on kaksi lämpömittaria, joista toisen ympärillä on kostea kangas. Kosteaa mittaria tuuletetaan vakiopuhalluksella, jolloin haihtuminen riippuu vain ympäröivän ilman kosteudesta. Haihtuminen jäähdyttää mittaria, ja kuivan ja kostean mittari lämpötilaerosta voidaan laskea ilman kosteus.
**Resistiivinen kosteusanturi* mittaa vastuksen muuttumista  
**Kapasitiivinen kosteusmittari* mittaa kapasitanssin muuttumista, kun vesimolekyylit imeytyvät ohueen polymeerikalvoon.
**Kastepisteanturi* perustuu jäähdytettävään peiliin, jonka pintaan tiivistyy pisaroita, kun se jäähdytetään tarpeeksi kylmäksi.  Näitä on käytetty aiemmin Yhdysvalloissa lentosääasemilla. 

## Lähteet
Uudesti syntynyt

**Uudesti syntynyt** on Raivopäät -yhtyeen studioalbumi ja kaikkiaan 12. julkaisu, joka julkaistiin CD-R-formaatissa vuonna 2003.

Albumi miksattiin Hämeenlinnan Voxit-studiolla 14. joulukuuta 2003.

## Kappaleet
#Tämä kaupunki
#Missä ne on nyt?
#Villii nuorisoo
#Mä en pääse susta ylitse
#Meeri
#Auta mua
#Irti luurista
#I Really Hate You

## Kokoonpano
* Mikko – kitara
* Olska – basso
* Ace – laulu
* Mulder – kitara
* Kimi – syntsa
* Jore – rummut
Bonifatiuskirche

**Bonifatiuskirche**, viralliselta nimeltään **St. Bonifatius**, on kirkkorakennus Hessenin pääkaupungissa Wiesbadenissa, Saksassa. Se on pyhitetty pyhälle Bonifatiukselle. Kirkko on Wiesbadenin katolinen pääkirkko ja se on rakennettu vuosina 1844–1849 arkkitehti Philipp Hoffmannin suunnitelmien pohjalta uusgoottilaiseen tyyliin. Kolmilaivaisen hallikirkon molemmat tornit yltävät 68 metrin korkeuteen. Kirkko sijaitsee klassistisen Luisenplatz-aukion laidalla.

Toisessa maailmansodassa Bonifatiuskirche vaurioitui pahoin. Vuoden 1945 helmikuun 2. päivän ilmapommituksissa kirkon ikkunat, katto ja osa holvista tuhoutui. Vaurioita korjattiin vuonna 1949 ja perusteellisemmin 1960-luvulla.

## Aiheesta muualla

* Seurakunnan viralliset sivut 
* Tietoa kirkosta Wiesbadenin virallisilla sivuilla
Anders Järryd

**Anders Pierre Järryd** (s. 13. heinäkuuta 1961 Lidköping) on ruotsalainen tennispelaaja. Hän aloitti ammattilaisuransa vuonna 1980.

Järryd kuului Davis Cupin vuosina 1984 ja 1987 voittaneeseen maajoukkueeseen. Hän voitti lisäksi nelinpelissä pronssia vuoden 1988 kesäolympialaisissa Soulissa.

Järryd voitti miesten nelinpelin Grand Slam -turnauksissa yhteensä kahdeksasti: Ranskan avoimissa kolmesti (1983, 1987, 1991), Yhdysvaltain avoimissa kahdesti (1987, 1991), Wimbledonissa kahdesti (1989, 1991) sekä Australian avoimissa kerran (1987).

Järrydin pelitovereina olivat edellä mainituissa voitoissa Hans Simonsson, Stefan Edberg, Robert Seguso ja John Fitzgerald. Hän vetäytyi myöhemmin 1990-luvulla.

## Lähteet

## Aiheesta muualla
* 
* Anders Järrydin Davis Cup -ottelut
Legio V Macedonica

**Legio V Macedonica** (*makedonialainen*) oli roomalainen legioona. Sen perustivat todennäköisesti konsuli Gaius Vibius Pansa Caetronianus ja Octavianus vuonna 43 eaa. Legioonan tunnus oli härkä, mutta myös kotkaa käytettiin usein.

Macedonica oli vuonna 62 Armeniassa. Rhandeian taistelun jälkeen se siirrettiin itään kolmen muun legioonan kanssa Gnaeus Domitius Corbulon komennossa taistelemaan parthialaisia vastaan. Ensimmäisen juutalaissodan syttyessä keisari Nero lähetti legioonan Juudeaan Vespasianuksen komentoon taistelemaan juutalaiskapinallisia vastaan. Vuonna 69 legioona liitettiin Vespasianuksen pojan, Tituksen armeijaan, jonka kanssa hän valtasi Jerusalemin vuonna 70.

Vuonna 101 legioona siirrettiin Daakiaan taistelemaan paikallisia kansoja vastaan ja se pysyi Daakiassa vuoteen 274 asti, jolloin se siirrettiin Moesian provinssiin. Se pysyi siellä 400-luvulle asti, jolloin se katoaa merkinnöistä.

## Lähteet
*Livius.org Legio V Macedonica
Tyrrell DG016

**Tyrrell DG016** on Brian Lislesin ja Maurice Philippen suunnittelema Formula 1 -auto, jota Data General Team Tyrrell -talli käytti kaudella . Autossa oli voimanlähteenä vapaasti hengittävä kahdeksansylinterinen Ford Cosworth -moottori. Autoa kilpailuissa ajoivat brittiläinen Jonathan Palmer ja ranskalainen Philippe Streiff.

Kaudella 1987 suurimmalla osalla talleista oli käytössään turboahdettu moottori, mutta Tyrrell käytti neljän muun tallin ohella vapaasti hengittäviä tehottomanpia koneita. Katuradoilla tehoerot moottoreiden välillä kuitenkin tasoittuivat.

## Saavutukset
Palmer selviytyi autolla pisteille kolmesti kauden aikana. Hän oli viides Monacon ja Saksan GP:ssa sekä neljäs Australian GP:ssa. Streiff ajoi pisteille kahdesti. Kotikilpailussaan Ranskan GP:ssa hän oli viides ja Saksan GP:ssa Palmerin edellä maalissa neljäntenä.

Vapaasti hengittävillä moottoreilla ajaville talleille järjestettiin MM-sarjan ohella oma sarja. Kuljettajat kamppailivat Jim Clark- ja valmistajat Colin Chapman Trophystä. Palmer voitti Jim Clark Trophyn ja Streiff oli sarjassa toinen. Colin Chapman Trophyn Tyrrell voitti ylivoimaisesti, eikä edes muiden tallien yhteenlasketut pistee olleet riittäneet Tyrrellin lyömiseen.

Valmistajien MM-sarjassa Tyrrell sijoittui kuudenneksi 11 pisteellä.

## Teknisiä tietoja
*Moottori: Ford Cosworth DFZ 90° V8, 3 494 cc (3.5 L), 10 500 rpm, 565–580 hv
*Renkaat: Goodyear
*Polttoaine: Elf
*Paino: 500 kg

## Formula 1 -tulokset
(**lihavointi** tarkoittaa paalupaikkaa ja *kursivointi* kilpailun nopeinta kierrosta.)
Brian Teacher

**Brian David Teacher** (s. 23. joulukuuta 1954) on yhdysvaltalainen tennispelaaja. Hän syntyi Omahassa, Nebraskassa, ja harrasti lapsuudessaan myös uintia.

Teacher valmistui Kalifornian yliopistosta Los Angelesissa. Hänet muistetaan lähinnä miesten kaksinpelin mestaruudesta Australian avoimissa 1980. Hänen vastustajanaan oli kyseisessä ottelussa Kim Warwick.

Teacherin korkein sijoitus maailmanlistalla oli vuonna 1981 kaksinpelissä saavutettu seitsemäs sija. Hän on juutalainen.

## Lähteet
Micko Hell

**Micko Hell** (oik. **Mikko Huvinen**, s. 15. marraskuuta 1978 Helsinki) on suomalainen muusikko ja mm. yhtyeiden Micko Hell and The Motherfuckers, Million Dollar Beggars ja Denigrate solisti. Hän on tehnyt Denigraten kanssa kappaleen vuonna 2002 valmistuneeseen elokuvaan *[[Menolippu Mombasaan]]*.

## Diskografia

### Denigrate
* 
* 

### Million Dollar Beggars
* 

### Gloomy Grim
* 

## Lähteet

## Aiheesta muualla

*
Classics (Triumphin albumi)

__NOTOC__
**Classics** on Triumphin ensimmäinen kokoelma-albumi. Kokoelma on julkaistu 1989.

## Kappaleet
Kaikki kappaleet säveltäneet ja sanoittaneet Rik Emmett, Mike Levine ja Gil Moore, ellei toisin mainittu.

# 
# 
# 
# 
# 
# 
# 
# 
# 
# 
# 

## Muusikot
* Rik Emmett – kitara, laulu
* Gil Moore – rummut, laulu
* Mike Levine – basso, koskettimet

### Tuottajat
* Mike Clink kappaleet 1 ja 9
* Mike Levine – kappaleet 2 ja 10
* Triumph – kappaleet 3, 4 ja 7
* Eddie Kramer – kappaleet 5 ja 8
* David Thoener – kappale 6
* Doug Hill – kappale 11

## Arvostelut
* Allmusic: 

## Lähteet
Dirty Sexy Money

**Dirty Sexy Money** on yhdysvaltalainen Craig Wrightin luoma draamasarja, jota esitettiin Yhdysvalloissa kaksi kautta 26. syyskuuta 2007 – 8. elokuuta 2009. Suomessa sarjan molemmat kaudet on esittänyt Nelonen.

## Roolihahmot

## Jaksot
### Ensimmäinen tuotantokausi

### Toinen tuotantokausi

## Aiheesta muualla
* IMDB - Dirty Sexy Money
Bob Charles

**Robert James "Bob" Charles** (s. 14. maaliskuuta 1936 Carterton, Uusi-Seelanti) on uusiseelantilainen golfaaja. Hän syntyi vasenkätisenä Cartertonissa Pohjoissaarella.

Charles aloitti ammattilaisuransa vuonna 1960 ollessaan 24-vuotias. Ennen ammattilaisuransa aloittamista hän työskenteli pankissa. Charlesista tehtiin Brittiläisen imperiumin ritarikunnan jäsen vuonna 1972 ja komentaja vuonna 1992. New Zealand Order of Meritiin hänet nimitettiin 1999. Charlesista tuli vuonna 2008 ensimmäinen uusiseelatilainen World Golf Hall of Famen jäsen.

Charles voitti yhden majorin: vuoden 1963 Britannian avoimen golfturnauksen. Kaikkiaan hänelle kertyi PGA Tour -voittoja kuusin kappalein.

## Lähteet
Don January

**Donald Ray "Don" January** (20. marraskuuta 1929 – 7. toukokuuta 2023) oli yhdysvaltalainen golfaaja. Hän saavutti PGA Tourilla kymmenen voittoa, joiden joukossa oli yksi major: vuoden 1967 PGA Championship.

January pelasi Ryder Cupissa vuosina 1965 sekä 1977, ja hän sai vuoden 1976 Vardon Trophyn. 

January menestyi myöhemmin senioripelaajana. Hän voitti Senior PGA Championshipin vuosina 1979 ja 1982. 

## Lähteet
Don Massengale

**Don Massengale** (23. huhtikuuta 1937 – 2. tammikuuta 2007) oli yhdysvaltalainen golfaaja. Hän voitti muun muassa Canadian Openin vuonna 1966 ja ylsi toiseksi PGA Championshipissa 1967. 

Massengale pelasi myöhemmin Senior PGA Tourilla. Hän kuoli 69-vuotiaana sydänkohtaukseen synnyinosavaltiossaan Teksasissa 2. tammikuuta 2007. 

Myös Massengalen Rik-veljestä (s. 1947) tuli ammattilaispelaaja. 

## Lähteet
Pete Cooper

**Pete Cooper** (31. joulukuuta 1914 – 8. lokakuuta 1993) oli yhdysvaltalainen golfammattilainen. Hän saavutti PGA Tourilla 1940–1950-luvuilla viisi voittoa, joista kaksi Floridan St. Petersburg Openilla vuosina 1949 ja 1957.

Cooper jatkoi uraansa senioritasolla ja voitti 61-vuotiaana vuoden 1976 Senior PGA Championshipin.
Jack Fleck

**Jack Fleck** (7. marraskuuta 1921 Bettendorf, Iowa – 21. maaliskuuta 2014 Fort Smith, Arkansas) oli yhdysvaltalainen golfaaja. Hän saavutti suurimman menestyksensä 1955, jolloin hän voitti Yhdysvaltain avoimen golfturnauksen.

Fleckin muiden voittojen joukossa oli vuonna 1960 saavutettu mestaruus FBR Openilla. Jatkettuaan uraansa senioritason pelaajana hän voitti vuonna 1979 Senior PGA Championshipin.

## Lähteet
Ylva Nowén

**Ylva Nowén** (s. 5. tammikuuta 1970 Östersund) on entinen ruotsalainen alppihiihtäjä, pujottelun maailmancupin voittaja.

Nowén kilpaili maailmancup-tasolla vuosina 1990–2003. Hän voitti pujottelun maailmancupin kokonaiskilpailun kaudella 1997–1998, jolloin hän saavutti uransa kaikki neljä maailmancupin osakilpailuvoittoa. Arvokilpailuissa hänen paras saavutuksensa oli neljäs tila Salt Lake Cityn olympialaisten 2002 pujottelussa vain 0,09 sekuntia pronssimitalisti Anja Pärsonia hitaampana.

## Saavutuksia
*Olympialaiset:
**Nagano 1998: pujottelussa 12.
**Salt Lake City 2002: pujottelussa neljäs, suurpujottelussa seitsemäs
*MM-kilpailut:
**Sierra Nevada 1996: pujottelussa 15.
*Maailmancup:
**Pujottelu:
***Kausi 1997–1998: Park City toinen, Val d'Isere voitto, Lienz 2 x voitto, Bormio voitto
***Kausi 1998–1999: Maribor kolmas
***Kausi 2001–2002: Saalbach-Hinterglemm kolmas, Åre kolmas, Altenmarkt-Zauchensee kolmas
**Paripujottelu: 
***Kausi 1997–1998: Tignes toinen  
**Suurpujottelu:
***Kausi 2000–2001: Åre kolmas
***Kausi 2001–2002: Lienz kolmas
**Pujottelucup: kausi 1997–1998 voitto, kausi 2001–2002 viides
**Kokonaiskilpailu: kausi 1997–1998 kuudes, kausi 2001–2002 kymmenes

## Lähteet
*
Heikki Tuomi-Nikula

**Heikki Antti Tuomi-Nikula** (s. 30. marraskuuta 1945 Helsinki) on suomalainen toimittaja, joka oli *[[Lapin Kansa]]n* päätoimittaja vuodesta 1984 joulukuuhun 2008. Hän suoritti toimittajatutkinnon Tampereen yliopistosta 1973. Ennen *Lapin Kansaa* hän työskenteli *[[Keskipohjanmaa]]*- ja *[[Pohjalainen|Vaasa]]*-lehdissä sekä *[[Turun Sanomat|Turun Sanomissa]]*. Hän on ottanut julkisuudessa näkyvästi kantaa muun muassa Kemijärven sellutehtaan lakkauttamiseen lehdessään ja A-talk:ssa. 
 
Lokakuussa 2008 Tuomi-Nikula oli julkisuudessa kommentoidessaan kielteisesti seuraajakseen valitun Johanna Korhosen identiteettiä: "julkisesti naisen kanssa parisuhteessa elävän naisen olisi vaikea työskennellä Lapin Kansan päätoimittajana" *Lapin Kansan* toimitusosasto vaati hänen eroaan. Korhosen nimitys peruttiin sittemmin. Korhonen vei asian oikeuteen ja voitti hovioikeudessa, ja Alma-Media joutui maksamaan korvauksia..

## Julkaisuja
* Naantalia, Vallis Gratiae 1978 
* Poika on aina poika, tyttöä ei mikään voita, 1983. (näytelmä) 
* Lapin kierros (toim.), 1987. 
* Lappi ei petä. 2008.
* Shamaanitonttujarmon Peru 2012
* Partio Kälviällä 1910–2020, Kälviän Metsäveikot 2021  (järjestöhistoriikki)

## Lähteet

## Aiheesta muualla
* http://yle.fi/aohjelmat/atalk/arkisto/id80062.html  Pörssi vie, Kemijärvi korisee. Yle, A-talk